《次韵女淑寿兄诗》
宋代·陈著

道韫生来亦谢芝，解吟今有寿兄时。
着行布字银钩细，鎔意成辞金薤垂。
义气流行亲手足，笑风吹到老须眉。
自家儿女能如此，一味清甘足解颐。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。